ગુજરાતી સમાચાર: વિદ્યાર્થીઓમાં ઘટ્યો MBA-MCAનો ક્રેઝ, પહેલા રાઉન્ડના અંતે 13 હજાર સીટો ખાલી પડી રહી | After The First Round 13k Mba Mca Seats May Vacant - Youth Education | I Am Gujarat
Gujarati News Youth Education વિદ્યાર્થીઓમાં ઘટ્યો MBA-MCAનો ક્રેઝ, પહેલા રાઉન્ડના અંતે 13 હજાર સીટો ખાલી પડી...
વિદ્યાર્થીઓમાં ઘટ્યો MBA-MCAનો ક્રેઝ, પહેલા રાઉન્ડના અંતે 13 હજાર સીટો ખાલી પડી રહી
Published: Jul 02, 2019 08:05 am IST
અમદાવાદઃ રાજ્યમાં MBA અને MCAના કોર્સમાં એડમિશન લેવાનો વિદ્યાર્થીઓમાં ક્રેઝ ઘટતો જાય છે. આ વર્ષે એડમિશનના પહેલા રાઉન્ડમાં પ્રવેશ માટે વિદ્યાર્થીઓએ ડોક્યુમેન્ટ્સ વેરિફાઈડ કરાવ્યા તે બાદ પણ 75 ટકા સીટો ખાલી પડી રહી છે. MBA-MCAના કોર્સ માટે સોમવારે ફોર્મ ફીલિંગની પ્રક્રિયા સમાપ્ત થઈ હતી, જેમાં પહેલા રાઉન્ડ બાદ ટોટલ 17,891 સીટો માટે માત્ર 4473 વિદ્યાર્થીઓએ જ રજીસ્ટ્રેશન કરાવ્યું હતું. તેમાંથી પણ માત્ર 3,863 વિદ્યાર્થીઓએ જ પોતાના ડોક્યુમેન્ટ્સ વેરિફાઈડ કરાવ્યા હતા.
કમિટીના સૂત્રોએ જણાવ્યું કે, એડમિશન કમિટી ફોર પ્રોફેશનલ કોર્સિસ (ACPC), જે MBA અને MCAની ખાલી સીટો માટે એડમિશનની પ્રોસેસ કરે છે, તેને લાગી રહ્યું છે કે આ વર્ષ 13000 જેટલી સીટો ખાલી પડી રહેશે. આ સંખ્યા પાછલા વર્ષની તુલનામાં ઘણી વધારે છે. પાછલા વર્ષે અંદાજિત 11000 સીટો ખાલી રહી હતી.
રાજ્યામાં 112 MBA માટેની કોલેજો છે, જેમાં કુલ 8,904 સીટો છે. જ્યારે 66 MCAની કોલેજો છે જેમાં 8,700 સીટો છે. પહેલા રાઉન્ડમાં એડમિશન પ્રોસેસ માત્ર એવા વિદ્યાર્થીઓ માટે હતી જેમણે કોમન મેનેજમેન્ટ એડમિશન ટેસ્ટ (CMAT)ની પરીક્ષા પાસ કરી હતી. 4 જુલાઈએ સીટ મેટ્રિક્સ જાહેર કરાશે આ બાદ 8 જુલાઈએ પ્રોવિઝનલ મેરિટ લિસ્ટ જાહેર થશે. એડમિશન માટે 9થી 11 જુલાઈ વચ્ચે મોક રાઉન્ડ શરૂ થશે અને તેના પરિણામ 13 જુલાઈએ જાહેર થશે. પહેલા રાઉન્ડમાં ચોઈસ ફિલિંગની પ્રક્રિયા 17થી 19 જુલાઈ વચ્ચે યોજાશે.
admission for MBA-MCA